Diahuebs 06 di Maart, 


InLOCAL 



Cultura ful suave - Cultura ta e alma di un pueblo 

Hopi a acudi na encuentro y firma di buki | 

di Padu lampa 




ORANJESTAD - Diasabra dia 1 di Maart Van 
Dorp Book & Office na Dakota a inaugura luna 
cultural cu bishita di un baluarte di nos cultura, 
Sr. Padu Lampe, Padu del Caribe. Hopi hende 
a haci uso di e oportunidad aki pa cumpra Padu 
su CD nobo pa asina Padu por a firme pa nan. 
Remarcabel tabata cu tabatin basta interes di 
hobennan cu kier a haci conoci cu Padu. Manera 
nan mes a bisa tabata un oportunidad unico di 
por a conoce Padu di asina cerca y combersa y 
saca potret cune. 

Un Señora Hulandes cu tabata canando rond 
den tienda tabata scucha Padu su cancionnan 
den background y a bin puntra si ta e meneer 
aki ta esun cu ta cantando. Ora cu a bise cu si 


el a pidi un CD y a cumpre y a laga Padu firme 
pe. El a bai. Un mei ora despues el a regresa 
cu henter su famia pasobra e ta di vakantie 
na Aruba y nan a bin haci conoci cu Padu y 
saca potret cune pasobra e no tabata sa cu ta 
e meneer cu a compone e Himno di Aruba y 
esun cu a ricibi un Zilveren Anjer for di Prins 
Bernhard. 

Asina nos por a ripara cu Padu ta hopi stima 
den pueblo. Ban apoya e baluarte di nos cultura 
y cumpra su ultimo CD cual ta un joya di un 
CD. Padu probablemente lo tei na Van Dorp 
Book & Office atrobe dia 15 di Maart na e 
“Mercado Cultural” cu nan lo tin e dia ey. Mas 
informacion lo sigui den curso di e dianan aki. 

